Дзіяна Германаўна Логінава

Дзіяна Германаўна Логінава (; ) — расійская спявачка, якая выступае пад сцэнічным псеўданімам Наока, фронтмэн гурта «Стоптайм». Найбольшую вядомасць атрымала ў кастрычніку 2025 года, калі была арыштаваная за выкананне песень забароненых у Расіі выканаўцаў на вуліцах Санкт-Пецярбурга.

 Біяграфія 
Маці клічуць Ірына. Дзіяна займаецца музыкай з дзяцінства. Яна вучыцца па класе фартэпіяна ў каледжы імя М. А. Рымскага-Корсакава. Дзіяна з’яўляецца ўладальніцай шматлікіх прэстыжных узнагарод — у 2024 годзе перамагла на Міжнародным конкурсе выканаўцаў сучаснай духоўнай і поліфанічнай музыкі «Полифоника», а ў 2025 годзе атрымала прыз на Усерасійскім студэнцкім вясновым фестывалі. Раней выступала ў складзе гурта NeXti.

Дзіяна жыве ў пасёлку гарадскога тыпу Рах’я.

 Арышт і крымінальная справа 
міні|Плакат (2025).
У кастрычніку 2025 года ў сацыяльных сетках распаўсюдзіўся відэаролік вулічнага гурта «Стоптайм» з Санкт-Пецярбурга, які выконваў песню Noize MC «Кооператив „Лебединое озеро“», забароненую Прыморскім раённым судом Санкт-Пецярбурга. 15 кастрычніка Наока была затрымана паліцыяй, а на наступны дзень яна і перкусіяніст гурта былі асуджаны на 13 сутак пазбаўлення волі, а гітарыст — на 12. Абвінавачванні былі высунуты ў сувязі з выступам гурта каля станцыі метро «Плошча паўстання» 11 кастрычніка. Дзяржынскі раённы суд пастанавіў, што выступ гурта не быў узгоднены з уладамі і перашкаджаў праходу грамадзян. Таксама стала вядома, што спявачцы будзе прад’яўлена абвінавачанне ў больш сур’ёзным правапарушэнні паводле артыкула 20.3.3 (дыскрэдытацыя Вярхоўнага суда Расійскай Федэрацыі) Кодэкса аб адміністрацыйных правапарушэннях Расійскай Федэрацыі. Данос на музыкаў напісаў дэпутат Дзяржаўнай думы Міхаіл Раманаў.

У той жа дзень на сайце Change.org была створана петыцыя з патрабаваннем вызваліць Дзіяну.

Музычны крытык Арцемій Троіцкі, журналіст Дзмітрый Колезеў, піяніст Яўген Аляксееў, кінакрытыкі Мікіта Нікіцін і Кацярына Барабаш, апазіцыйныя палітыкі Барыс Надзеждзін, Любоў Собаль, Мікалай Рыбакоў, Кацярына Дунцова (28 октября 2025) і Максім Рэзнік, а таксама музыкі Monetochka, Noize MC, Міхаіл Навіцкі, Каста і Порнафільмы выказаліся ў падтрымку Дзіяны. У Расіі і многіх іншых краінах пачалі праходзіць мітынгі і выступы ў падтрымку Логінавай і яе музычнага гурта.

Афіцыйныя і праўрадавыя ўстановы, наадварот, падтрымалі ўмяшанне супрацоўнікаў праваахоўных органаў. У сваю чаргу, незалежныя журналісты адзначылі, што рэакцыя ўладаў была непрапарцыйна жорсткай і прадэманстравала страх перад любымі праявамі грамадзянскай салідарнасці і антываенных настрояў сярод моладзі.

Доктар Роберт Хорват з універсітэта Ла-Троб, спецыяліст па расійскай палітыцы, адрэагаваў на арышт Логінавай наступным чынам: «Расійская культура ў кайданках. Палонніцай з’яўляецца Дзіяна Логінава („Наока“), 18-гадовая спявачка, чыё вулічнае выступленне з антыпуцінскай песняй Noize MC Кооператив „Лебединое озеро“ пад акампанемент вялікага натоўпу ў цэнтры Санкт-Пецярбурга стала вірусным у сацыяльных сетках… Фанатыкі, якія сцвярджаюць, што злачынствы пуцінскага рэжыму з’яўляюцца прадуктам расійскай культуры, маглі б хаця б на хвіліну паразважаць над яе адвагай і тым, што яна нам кажа».

Два пратаколы па артыкуле аб публічнай дыскрэдытацыі расійскай арміі, у якім абвінавачваюць спявачку, былі пададзены ў суды Санкт-Пецярбурга 20 кастрычніка 2025 года. Адвакат Дзіяны Марыя Зыранава абскардзіла арышт.

28 кастрычніка паведамлялася пра паўторны арышт Логінавай. Напярэдадні зноў быў арыштаваны гітарыст Аляксандр Арлоў. У пастарунку пасля суда Дзіяне стала дрэнна з-за стрэсу апошніх тыдняў, і ёй спатрэбілася медыцынская дапамога.

11 лістапада яе арыштавалі яшчэ на 13 сутакВремя в суде действительно остановилось: Диану Логинову и Александра Орлова из «Стоптайма» в третий раз арестовали на 13 суток (11 ноября 2025)

23 лістапада 2025 года яе адпусцілі пасля адбыцця тэрміну трэцяга арышту, у той жа дзень пакінула РасіюСолистка «Стоптайм» покинула Россию после освобождения из-под ареста .

 Крыніцы 

 Спасылкі 







Катэгорыя:Вікіпедыя:Біяграфіі сучаснікаў
Катэгорыя:Музыканты Расіі